Тврдина Бжини

Тврдината Бжини (ерменски: Բջնի բերդ) е средновековна ерменска тврдина која се наоѓа во селото Бжини во провинцијата Котајк во Ерменија. Сместена е на врвот и страните на месата што го дели селото речиси на половина. Поголемиот дел се наоѓа западно од месата и е закривен на југ, а помал дел е на исток. Ѕидовите на тврдината може да се видат само од западната страна на селото, а најлесно се стигнува до нив преку тесен земјен пат кој се дели (одете на левата страна) и оди нагоре од страната на ридот покрај некои резиденции. Тврдината Бжини е на 1,504 м надморска височина. Историја Тврдината Бжини била изградена во 9 до 10 век од страна на кралското семејство Пахлавуни од династијата Багратуни. Командантот на Бжини, лордот Васак Холум Пахлавуни (Пахлавидот) ја реконструирал тврдината. Ерменскиот историчар од 12 век, Матеос Урхајети, во првиот дел од „Хроника“ кој ги опфаќа крајот на 10-тиот до почетокот на 11-тиот век, напишал за инвазиите на платеничките турски војници на Дејламите во Бжини во 1021 г. кои отишле да вршат рации и да ограбуваат села и градови. Во овој период, владетелот на Делумк (Дајламис) собрал војници и неочекувано дошол и стигнал до ерменскиот округ Ниг, во близина на „упориштето Бјни“. Васак, врховниот командант на Ерменците, со својот сакан син Григориј и со други славни благородници, се веселеше во својот замок. Васак погледна во камениот пат и ете, еден човек набрзина доаѓаше по патот пешки. Кога го видел, Васак рекол: „Овој човек е носител на лоши вести“. Човекот пристигна пред портите на „тврдината Бјни“ и крена негодување, рече: „Целата област Ниг е поробена!“ Васак и неговите луѓе збеснале и ги гонеле непријателските сили во битка во близина на реката Касах, убиле 300 од нив, а останатите побегнале. Откако се изморил од борбите, Васак ја напуштил битката за да најде место за одмор на планината наречена Серкевело. Еден од селаните кој побегнал од битката, го видел командирот како спие и го удрил. Потоа, го фрлил Васак од една од високите карпи и со тоа го убил. Во текот на 1387 – 88 година турко-монголскиот освојувач Тимур Ленк го уништил селото Бжини, а веројатно и замокот. Во ракописите напишани од Томас Мецофски од крајот на 14-ти до средината на 15-ти век, оставил извештај за инвазиите на Тимур, кажувајќи дека: Во овој период, владетелот на Делумк (Дајламис) собрал војници и неочекувано дошол и стигнал до ерменскиот округ Ниг, во близина на „упориштето Бјни“. Васак, врховниот командант на Ерменците, со својот сакан син Григориј и со други славни благородници, се веселеше во својот замок. Васак погледна во камениот пат и ете, еден човек набрзина доаѓаше по патот пешки. Кога го видел, Васак рекол: „Овој човек е носител на лоши вести“. Човекот пристигна пред портите на „тврдината Бжни“ и крена негодување, рече: „Целата област Ниг е поробена!“ Следниот [Тимур] дојде во араатската земја и Карби и земјата Котајк. Ја опседна „тврдината Бжини“, ја зазеде и го уби земскиот епископот господа Ванакан, кој беше мудар и учен човек, милостив и љубезен кон сите сиромаси. Понатаму, тие го измачуваа целото мноштво верници со глад, меч, ропство, а со неподносливи маки и ѕверско однесување го направија најнаселениот округ на Ерменија ненаселен. Многу луѓе загинаа и беа достојни за круната; [тие] му се познати само на Оној што ги прима, Христос нашиот Бог. Нека ги круниса на денот кога ќе биде наградено стадото на праведниците. Амин. Локација Делови од надворешните фортификациски ѕидови кај Бжини се сочувани и ги следат страните на месата. На платото има делови од загради кои се во релативно лоша состојба. Трагите од тоа каде некогаш стоеле темелите на градбите се означени со вдлабнатини во земјата на различни области. Има и камени темели на црква од 5 век, средновековна градба која сè уште делумно стои (моментално се обновува од 2009 г.), две цистерни едната со остатоци од недопрен свод и покриен премин што водел до реката во случај на опсада. Галерија Поврзано Бжини, Ерменија Наводи Дополнителна литература Hacikyan, Agop J. (2002), The Heritage of Armenian Literature, Vol. 2: From the Sixth to the Eighteenth Century, Detroit, Michigan: Wayne State University Press, ISBN 0-8143-3023-1 Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio Надворешни врски Тврдината Бжини За тврдината Бжини Тома од Мецоф: Историја на Тимур и неговите наследници